രാഹുല് ഗാന്ധി നാളെ ലഖിംപൂര്ഖേരിലേയ്ക്ക് സന്ദര്ശനത്തിന് അനുമതി തേടി ഉത്തര്പ്രദേശ് മുഖ്യമന്ത്രിക്കും ചീഫ് സെക്രട്ടറിക്കും കത്തു നല്കി ലഖിംപൂര്: രാഹുല് ഗാന്ധി നാളെ ലഖിംപൂര്ഖേരിലേയ്ക്ക്. കര്ഷക സമരവുമായി ബന്ധപ്പെട്ട് നടന്ന അപകടത്തിനു പിന്നാലെ പ്രിയങ്ക ഗാന്ധി ലഖിംപൂര്ഖേരി സന്ദര്ശിക്കുകയും പ്രിയങ്കയെ അറസ്റ്റ് ചെയ്യ്തതുമായി ബന്ധപ്പെട്ടാണ് രാഹുല് ഗാന്ധി നാളെ ലഖിംപൂര് സന്ദര്ശിക്കുന്നത്. സന്ദര്ശനത്തിന് അനുമതി തേടി ഉത്തര്പ്രദേശ് മുഖ്യമന്ത്രിക്കും ചീഫ് സെക്രട്ടറിക്കും രാഹുല് ഉള്പ്പടെ അഞ്ചു പേര്ക്ക് പോകാന് അനുമതി തേടി കെസി വേണുഗോപാല് യോഗി ആദിത്യനാഥിന് കത്തു നല്കി. ലക്നൗവിലെത്തിയ ചത്തീസ്ഗഡ് മുഖ്യമന്ത്രി ഭൂപേഷ് ബാഗെലിനെ തടഞ്ഞു വച്ചതും നാടകീയ സംഭവങ്ങള്ക്കിടയാക്കി. പ്രിയങ്കയെ കസ്റ്റഡിയിലെടുത്ത് മുപ്പത് മണിക്കൂറിനു ശേഷമാണ് അറസ്റ്റ് രേഖപ്പെടുത്തിയിരിക്കുന്നത്. സമാധാനം തടസ്സപ്പെടുത്തന് ശ്രമിച്ചു എന്ന കേസിലാണ് അറസ്റ്റ് രേഖപ്പെടുത്തിയിരിക്കുന്നത്. ലഖിംപുര് ഖേരിയില് വാഹനം കയറി കര്ഷകര് മരിച്ച സംഭവത്തില് പ്രതിഷേധം പുകയുന്നു. കര്ഷകര്ക്കിടയിലേക്ക് വാഹനം കയറുന്ന ദൃശ്യങ്ങള് ആയുധമാക്കിയ പ്രിയങ്ക ഗാന്ധി, പ്രധാനമന്ത്രി മാപ്പു പറയണം എന്നാവശ്യപ്പെട്ടിട്ടുണ്ട്. പ്രിയങ്ക കസ്റ്റഡിയില് കഴിയുന്ന ഗസ്റ്റ്ഹൗസ് താല്ക്കാലിക ജയിലാക്കിയാണ് പ്രിയങ്കയെ പാര്പ്പിച്ചിരിക്കുന്നത്. എന്നാല് ജനപ്രതിനിധികളെയോ രാഷ്ട്രീയ പാര്ട്ടി നേതാക്കളെയോ ലഖിംപൂര് ഖേരി സന്ദര്ശനത്തിന് അനുവിക്കരുതെന്ന് കര്ഷക സംഘടനകള് വ്യക്തമാക്കിയിട്ടുണ്ട്. ഇത് രാഷ്ട്രീയ മുതലെടുപ്പിനുള്ള സമയമല്ലെന്നാണ് കര്ഷക നേതാക്കളുടെ നിലപാട്. അനിഷ്ട സംഭവങ്ങളുണ്ടായാല് അതിന് ഉത്തരവാദികള് വരുന്നവര് തന്നെയായിരിക്കുമെന്നും കര്ഷകര് മുന്നറിയിപ്പ് നല്കിട്ടുണ്ട്. Tags